Subject: Tuleohutusriskiga Katusepapi 15 kinnistul
From: Korteriühistu <[email-masked]>
To: Päästeamet <[email-masked]>
Date: Wed, 19 Nov 2025 14:48:06 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Lugupeetud Päästeameti esindajad

Pöördume Teie poole seoses tuleohutusriskiga Katusepapi 15 kinnistul. 
Naaberkinnistu, Katusepapi 13 korteriühistu, on paigutanud oma 
prügikonteinerid meie kinnistule meie selgesõnalise nõusolekuta. Lisaks on 
nad püstitanud konteinerite ümber ajutise piirde, mis koosneb kergesti 
süttivast pilliroomaterjalist. Selline tegevus on aset leidnud täielikult 
meie tahtest ja loast sõltumatult.

Konteinerid paiknevad vahetult Katusepapi 13 hoone välisseina ääres, kuid 
füüsiliselt asuvad need Katusepapi 15 kinnistul. Selline paigutus loob 
olukorra, kus meie maal on rajatis, mis võib süttimise korral põhjustada 
tule kiire leviku naaberhoonele. Prügikonteinerite võimalik isesüttimine, 
kuumade jäätmete või hõõguva materjali konteinerisse sattumine ning 
vandalismi oht muudavad olukorra reaalseks tulekahjuriskiks, mida võimendab 
konteinerite ümber paigutatud süttiv pilliroomatt.

Leiame, et selline paigutus ei vasta tuleohutusnõuetele ega ole kooskõlas 
heade naabersuhete tavaga, eriti arvestades, et me ei ole andnud luba nende 
prügikonteinerite ega piirde rajamiseks oma kinnistule.

Palume Päästeametil hinnata olukorda tuleohutuse vaatenurgast, võtta 
seisukoht konteinerite ja paigaldatud piirde vastavuse kohta 
tuleohutusnõuetele ning vajadusel rakendada meetmeid, mis aitaksid tagada 
hoonete ja inimeste ohutuse ning kohustada Katusepapi 13 korteriühistut 
eemaldama oma konteinerid meie kinnistult.

Palume eie tegevuse tulemusest anda meile ka tagasisidet.

Lugupidamisega

   <https://ci3.googleusercontent.com/mail-sig/AIorK4xWu55QX_Qx9xkBFdzFsBxRtJNeKv0UTcRwHDXvcQdsKqx_c01lQOUOXaV6N9MuIhJIq8VjsmI>

  KH Abi OÜ

  Karamelli tn 2,

  Tallinn 11317

   <http://www.khabi.ee/> www.kh <http://www.khabi.ee/> abi.ee

 <mailto:[email-masked]> Aleksei Budanov

kinnisvarahaldur, tase 5

mob   +372 56 462 469

-----------

• KONFIDENTSIAALSUSHOIATUS • Selles e-kirjas sisalduv teave (kaasa arvatud 
manused) on mõeldud teadmiseks ja kasutamiseks ainult e-kirja 
adressaatidele. E-kirjas sisalduvat teavet ei tohi ilma saatja selgelt 
väljendatud loata edasi saata ega mistahes viisil kõrvalistele isikutele 
avaldada. Juhul, kui Te olete saanud käesoleva e-kirja eksituse tõttu, palun 
teavitage sellest koheselt saatjat ning kustutage e-kiri oma arvutist.

 <http://www.avg.com/email-signature?utm_medium=email&utm_source=link&utm_campaign=sig-email&utm_content=webmail> 
Virus-free.www.avg.com 
<http://www.avg.com/email-signature?utm_medium=email&utm_source=link&utm_campaign=sig-email&utm_content=webmail>